Meie infoturbejuhi Anneli Ustavi sõnul tuleb Eesti eesrindliku digiriigi maine säilitamiseks hakata muuhulgas rohkem tähelepanu pöörama infoturvalisuse tagamisele. Näiteks on infoturbe standard ISO27001, mis on paljudes rahvusvahelistes IT-hangetes sisuliselt kohustuslik, täna omistatud vaid käputäiele ettevõttele Eestis.
#000001
ISO 27001 on rahvusvaheline standard, mis määratleb infoturbe haldussüsteemi olulisemad nõuded. Sertifikaat näitab, et ettevõte on tuvastanud teabega seotud riskid nagu küberrünnakud, häkkimine, andmete leke või vargus, ning on kehtestanud organisatsioonisisesed protseduurid, millega riske maandatakse.
#000002
„Kuna oleme digiteenuste lahenduste loojad ja koostööpartnerid paljudele era- kui avaliku sektori asutustele, on meie jaoks oluline olla turvalisuse küsimustes eeskuju näitaja. Oleme viimastel aastatel teinud mahukaid investeeringuid infoturbe juhtimissüsteemi juurutamiseks ja protsesside ülevaatamiseks. Võime uhkusega öelda, et täna on infoturve kaasatud kõigis ettevõtte tegevustes ning meie meeskond on hästi kursis turbealaste trendide ja kaitsemeetmetega,“ kommenteeris Anneli Ustav.
#000003
Sertifikaat tõendab nii ettevõtte sees kui ka välistele osapooltele, et lisaks tipptasemel tehnoloogiliste lahenduste pakkumisele on Finestmedia meeskonnale äärmiselt oluline ka turvalisus. „Eesti Kvaliteediühingu andmebaasile tuginedes oleme Eestis neljateistkümnes ettevõte, kellele vastav turbesertifikaat omistatud on. Infoühiskonnas muutub küberturvalisus aina olulisemaks ja kõik teenusepakkujad peaksid usaldusväärsuse tagamiseks sellele suuremat tähelepanu pöörama,“ sõnas Ustav.
#000004
Infoturbe sertifikaadi taotlemiseks vaadati Finestmedias üle nii digi- kui ka füüsiline keskkond, samuti töökorraldus ja töötajate küberkäitumine. „Rünnakuid, millega üritatakse meie süsteemidele või kasutajakontodele ligi saada, esineb igapäevaselt – oleme sellega juba harjunud ja teame, kuidas riske maandada. Läbimõeldud reeglistik ja töötajate järjepidev koolitamine on siinkohal võtmetähtsusega,“ sõnas Ustav.
#000005
Näiteks uuendati kontori ligipääsusüsteeme ning kontrolliti üle, et kasutusel olevad andmekandjad oleksid krüpteeritud. Veenduti, et kõik tundlikud dokumendid ja seadmed on turvaliselt hoiustatud. Et suurendada ettevõtte töötajate teadlikkust ohtudest, hakkas Finestmedia korraldama kõigile uutele töötajatele koolitusi, kus tutvustatakse ettevõtte infoturbepoliitikat, antakse juhiseid võimalike rünnakute ära tundmiseks ning oma arvuti ja telefoni turvalisuse tagamiseks.
#000007
Finestmedia emafirma tegi suurinvesteeringu kinnisvaraidusse
Priit Penjam: tänane olukord on hea pinnas innovatsiooniks
Ettevõtete tehnoloogiline võlg kuhjub ja ohustab nii mainet kui kliente
Finestmedia juhatuse esimeheks saab Jan Urva
B2B e-kaubanduse kuus trendi aastal 2023
#000009